Die Begin van groot dinge vir Lizandra Winter! - Artsvark
Die Begin van groot dinge vir Lizandra Winter!
The Beginning of great things to come for Afrikaans singer Lizandra Winter as she releases her debut album in Hatfield on July 22 and 23.
Liefde van 'n kind
Jy sien my
Haar selfgetitelde Afrikaanse debuut-album word binnekort bekendgestel en sluit 'n spesiale duet van die Christa Steyn-treffer, Ek wil vir jou, in saam met sangsensasie, Joshua na die Reën, wat beloof om selfs die kritieste oor te beïndruk. "Die liedjies wat ek gekies het om op die album te wees, is oor 'n tydperk van twee jaar geskaaf. In elke seisoen van my lewe, was daar nuwe inspirasie en het ek geskryf oor die lesse wat ek geleer het en die dinge wat ek voel ek nog moet bemeester. Die musiek op die CD gaan oor daardie kosbare dinge in die lewe, wat geld nie kan koop nie en waarin ewigheidswaarde lê," verklap die ster. "Ek het besluit om dit 'n selfgetitelde album te maak, omdat die liedjies vasvang wie ek is. Dis amper soos 'n aankondiging wat sê: 'Hier is ek, Wêreld!'."
"Wanneer lirieke, melodië en verwerkings saam iets skep wat vervaardig kan word om 'n mens op reis te neem na plekke in jouself, wat jy nie eers geweet het bestaan nie, dán wéét jy dat 'n kunstenaar, avontuur binne-in hulself ontdek het en nie anders kan as om hul lewe daaraan te wy – om hopelik daarmee die wêreld 'n beter plek te maak nie. LIZANDRA WINTER het nie net hierdie kuns bemeester nie, maar het ook die vaardigheid van stemgebruik so versuiwer dat dit 'n perfekte verhouding met die musiek skep. Ek was nog nóóit so trots om deel te wees van iemand anders se musiekwêreld, soos van hare nie," verklap Joshua na die Reën.